Skýrsla um Lindarhvol ehf , fyrirbæri sem Bjarni Benediktsson stofnaði til að annast sölu á eigum ríksins , er beðið með mikilli eftirvæntingu . Skýrslan er nánast tilbúin.visir / vilhelm „ Mér er ekki kunnugt um hvers vegna þingbeiðnin er fram komin . Nærtækast er að álykta að hlutaðeigandi alþingismönnum hafi verið ókunnugt um að verið væri þá þegar að vinna að úttekt á Lindarhvoli ehf. , “ segir Skúli Eggert Þórðarson ríkisendurskoðandi í samtali við Vísi . Fyrir liggur að hópur þingmanna undir forystu Ingu Sæland hefur óskað sérstaklega eftir því að ríkisendurskoðandi taki saman sérstaka skýrslu um Lindarhvol . En , hlutafélagið sem Bjarni Benediktsson fjármálaráðherra stofnaði sérstaklega í apríl 2016 á sínum tíma til að annast sölu eigna í eigu ríkisins , hefur einmitt verið lengi til skoðunar hjá ríkisendurskoðanda og er stjórnsýsluúttekt væntanleg . „ Jú það er rétt hjá þér að Lindarhvoll ehf. er í úttekt hjá Ríkisendurskoðun . Þeirri úttekt er reyndar lokið að mestu . Rannsóknarvinnunni sjálfri er lokið en skýrslan er í rýni , það er yfirlestri og frágangi til útsendingar , “ segir Skúli . Hópur þingmanna undir forystu Ingu Sæland hefur óskað eftir sérstakri skýrslu um Lindarhvol en svo skemmtilega vill til að stjórnsýsluúttekt ríkisendurskoðanda er einmitt svo gott sem tilbúin.visir / vilhelm Að sögn Skúla tekur nú við umsagnarferli þar sem skýrslan mun verða send til umsagnar hjá félaginu og eftir atvikum einnig til annarra aðila . „ Að fengnum svörum og greinargerðum tekur við lokafrágangur hjá Ríkisendurskoðun þar sem farið verður yfir þær umsagnir sem berast . Í umsögn geta falist andmæli við niðurstöður skýrslunnar og þá þarf að meta hvort og þá hvernig skýrslan taki breytingum . Fer það eftir þeim lögfræðilegu álitamálum sem þá kunna að vera fyrir hendi . “ Að því verki loknu er gengið frá skýrslunni í endanlegan búning . Skýrslan fer fyrst til Alþingis , að sögn Skúla . „ Þar gengur skýrslan til stjórnsýslu - og eftirlitsnefndar , þar sem skýrslan mun verða tekin fyrir í nefndinni . Þegar formlegri fyrirtekt hefur farið fram hjá stjórnskipunar - og eftirlitsnefnd verður skýrslan birt opinberlega . “ Bjarni Benediktsson fjármála - og efnahagsráðherra hefur stofnað félagið Lindarhvol ehf. til að halda utan um þær eignir sem ríkið eignast vegna stöðugleikaframlaga .